
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 192 

16 Νοεμβρίου 2010 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


111. Συγκρότηση και Λειτουργία ταυ Δημασίου Στρατιωτι¬ 
κού Ταμείου του Ζ' ΕΛΔΑΠ στο Στρατό Ξηρός. 1 

112 Αναστολή του Π.Δ. 138/2009 «ΜΗΤΡΩΑ ΜΕΛΕΤΗ¬ 
ΤΩΝ ΚΑΙ ΕΤΑΙΡΕΙΩΝ ΜΕΑΕΤΩΝ» (Α' 185). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 111 
Συγκρότηση και Αειτουργία του Δημοσίου Στρατιωτι¬ 
κού Ταμείου του Ζ' ΕΛΔΑΠ στο Στρατό Ξηρός. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 33 του ΝΔ 721/70 «Περί Οι¬ 
κονομικής Μερίμνης και Λογιστικού των ΕΔ» (Α' 251). 

2. Τις διατάξεις του Ν. 2362/95 «Περί Δημοσίου Λογι¬ 
στικού, Ελέγχου των Δαπανών του Κράτους και άλλες 
Διατάξεις» (Α' 247), ιδία δε των άρθρων 57, 67,109. 

3. Τη διάταξη του άρθρου 17 (παράγραφος 1 εδάφιο 
1) του Ν. 2292/95 «Περί Οργάνωσης και Λειτουργίας του 
Υπουργείου Εθνικής Άμυνας» (Α' 35). 

4. Υπ” αριθμ. 216 Πρακτικό της 18ης/19 Αυγ 2008 Συνεδρία¬ 
σης του Ανωτάτου Στρατιωτικού Συμβουλίου (ΑΣΣ). 

5. Το άρθρο 90 του Κώδικα που κυρώθηκε με το άρθρο 
πρώτο του ΠΔ 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα» (Α' 98). 

6. Την αριθμ 2672/3-12-2009 κοινή απόφαση του Πρωθυ¬ 
πουργού και του Υπουργού Οικονομικών Περί καθορισμού 
αρμοδιοτήτων του Υφυπουργού Οικονομικών (Β' 2408). 

7. Το γεγονός ότι, από τις διατάξεις του παρόντος 
Διατάγματος προκαλείται ετήσια δαπάνη σε βάρος του 
Κρατικού Προϋπολογισμού ύψους 2.000,00 ευρώ περί¬ 
που η οποία θα καλύπτεται από τον Π/Υ ΥΕΘΑ/ΓΕΣ (Ε.Φ. 
11 -200 ΚΑΕ 1111). 

8. Την αριθμ 25/2010 γνωμοδότηση του Συμβουλίου της 
Επικρατείας, με πρόταση του Υπουργού Εθνικής Άμυνας 
και του Υφυπουργού Οικονομικών, αποφασίζουμε: 


Άρθρο 1 

Ίδρυση Δημοσίου Στρατιωτικού Ταμείου 

1. Με διαταγή του Αρχηγού του Γενικού Επιτελείου 
Στρατού, ιδρύεται το Δημόσιο Στρατιωτικό Ταμείο του 
Ζ' Ελεγκτηρίου Δαπανών (ΕΛΔΑΠ). 

2. Η τοπική αρμοδιότητα του Δημοσίου Στρατιωτικού 
Ταμείου εκτείνεται επί των Στρατιωτικών Μονάδων, που 
εδρεύουν στην ΠΕ/ΑΣΔΕΝ. 

Άρθρο 2 

Συγκρότηση - Υπαγωγή - Οργάνωση 

Το Δημόσιο Στρατιωτικό Ταμείο του Ζ' ΕΛΔΑΠ είναι 
οικονομικώς αυτοτελής Στρατιωτική Υπηρεσία, για την 
οποία έχουν παράλληλα εφαρμογή και οι ισχύουσες, 
για τη συγκρότηση, υπαγωγή και οργάνωση των Στρα¬ 
τιωτικών Υπηρεσιών, διατάξεις. 

Άρθρο 3 

Όργανα - Ειδικά Καθήκοντα - 
Τρόπος Παράδοσης Παραλαβής 

1. Όργανα του Δημόσιου Στρατιωτικού Ταμείου είναι 
ο Διευθυντής αυτού και ο Ταμίας. 

2. Ό Διευθυντής και ο Ταμίας έχουν και ασκούν διοι¬ 
κητική αρμοδιότητα, είναι δημόσιοι υπόλογοι και ασκούν 
επίσης τις οικονομικές αρμοδιότητες του Ταμείου, υπέ¬ 
χοντας αντίστοιχα τις προβλεπόμενες στις κείμενες 
διατάξεις ευθύνες. 

3. Ο Διευθυντής του Ταμείου έχει και ασκεί διοικητική 
αρμοδιότητα Διοικητού Μονάδας και είναι αρμόδιος για 
την έγκαιρη, ομαλή και κανονική διαχείριση και απόδοση 
των δια του Ταμείου διακινουμένων, εισπραττόμενων ή 
καταβαλλομένων κονδυλίων. 

4. Ό Ταμίας είναι δημόσιος υπόλογος, εκτελεί τις 
προβλεπόμενες οικονομικές και λογιστικές πράξεις και 
τηρεί τα προβλεπόμενα Βιβλία. Επίσης, συγκεντρώνει, 
ταξινομεί και τηρεί στατιστικά και απολογιστικά στοι¬ 
χεία, κατά τις κείμενες διατάξεις. 

5. Ό προβλεπόμενος για τα οικονομικά όργανα των 
Στρατιωτικών Μονάδων τρόπος παράδοσης - παραλα¬ 
βής των καθηκόντων τους και ο τρόπος επιθεώρησης 
και ελέγχου αυτών, έχει εφαρμογή και για τα όργανα 
των Δημοσίων Στρατιωτικών Ταμείων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4 

Οικονομικός Έλεγχος, Οικονομικές Επιθεωρήσεις 

Δημοσίων Στρατιωτικών Ταμείων και Καταλογισμοί 

Το Δημόσιο Στρατιωτικό Ταμείο του Τ ΕΛΔΑΠ υπόκει- 
νται σε τακτικούς και έκτακτους οικονομικούς ελέγχους 
και Επιθεωρήσεις. Οι ανωτέρω έλεγχοι και επιθεωρή¬ 
σεις, καθώς και σι καταλογισμοί σε βάρος των υπευ¬ 
θύνων οργάνων των Δημοσίων Στρατιωτικών Ταμείων 
ασκούνται από τα αρμόδια προς τούτο Όργανα του 
Στρατού Ξηρός, κατά τις ισχύουσες διατάξεις. 

Άρθρο 5 

Διάλυση Δημσσίσυ Στρατιωτικσύ Ταμείου 

1. Με απόφαση τσυ Αρχηγσύ τσυ Γενικού Επιτελείου 
Στρατού, που δημοσιεύεται στην Εφημερίδα Κυβερνή- 
σεως, τίθεται το Δημόσιο Στρατιωτικό Ταμείο του Ζ' 
ΕΑΔΑΠ υπό εκκαθάριση προς διάλυση και διαλύεται 
μετά την σλοκλήρωση της διαδικασίας εκκαθάρισης. 

2. Στην ίδια απόφαση καθορίζεται το Δημόσιο Στρατιω¬ 
τικό Ταμείο στο οποίο περιέρχονται το Υπόλοιπο Ταμείου, 
τα Βιβλία, το Αρχείο, οι εκκρεμείς υποθέσεις - πράξεις 
και η τοπική αρμοδιότητα του διαλυόμενου Δημοσίου 
Στρατιωτικού Ταμείου, το οποίο συνεχίζει και λειτουργεί 
μόνο στα πλαίσια της διαδικασίας εκκαθάρισης. 

Άρθρο 6 

Χρηματική Εξυπηρέτηση 
Δημοσίου Στρατιωτικού Ταμείου 

1. Το Δημόσιο Στρατιωτικό Ταμείο συναλλάσσεται 
υποχρεωτικά μέσω της Τράπεζας της Ελλάδος. 

2. Όλες οι εισπράξεις του ιδρυόμενου ΔΣΤ, συγκεντρώ¬ 
νονται για λογαριασμό του Δημοσίου στην Τράπεζα 
της Ελλάδος ή στα κατά τάπσυς υποκαταστήματα ή 
πρακτορεία αυτής. 

3. Το Δημόσιο Στρατιωτικό Ταμείο δεν διαθέτει χρη¬ 
ματικά αποθέματα. 

4. Όι πληρωμές από το Δημόσιο Στρατιωτικό Ταμείο 
γίνονται αποκλειστικά μέσω της Τ ράπεζας της Ελλάδος 
με εντολές μεταφοράς των σχετικών χρηματικών ποσών 
πρσς τους υπάρχοντες λογαριασμούς των δικαιούχων 
(Μονάδες, φυσικά ή νομικά πρόσωπα κ.λπ.) στην Τρά¬ 
πεζα της Ελλάδος ή σε εμπορικές τράπεζες. 

Άρθρο 7 

Λογιστικό Σύστημα 

1. Στο Δημόσιο Στρατιωτικό Ταμείο εφαρμόζεται το 
Λογιστικό Σύστημα που ισχύει για τις Δημόσιες Οικσ- 
νσμικές Υπηρεσίες, ίδια δε το λογιστικό εσόδων και 
εξόδων, ο τρόπος τήρησης των σχετικών λσγαριασμών 
και δικαιολογητικών, των λογιστικών βιβλίων και διαδικα¬ 
σιών, πσυ αφσρσύν σ’ αυτά, απόδσσης λογαριασμού και 
τήρησης των φακέλων λσγιστικών στσιχείων. 

2. Επιτρέπεται η παράλληλη ή απσκλειστική εφαρμσ- 
γή μηχανογραφικού λογιστικού συστήματος κατά τους 
όρους του άρθρου 109 του Ν. 2362/95. 

Άρθρο 8 

Κωδικός Αριθμός Δημοσίων Στρατιωτικών Ταμείων 

Γ ια κάθε Τ αμείο παρέχεται από την αρμόδια Δνση 
του ΓΛΚ ιδιαίτερος Κωδικός Αριθμός Αναγνώρισης, ο 
οπσίσς αποτυπώνεται σε κάθε σικονσμικό έγγραφσ, βι- 
βλίσ ή άλλο παραστατικό στοιχεία που εκδίδεται από 
το Δημόσιο Στρατιωτικό Ταμείο. 


Άρθρο 9 

Λειτουργία του Δημοσίου Στρατιωτικού 

Ταμείου σε Επιστράτευση και Πόλεμσ 

Σε περίπτωση επιστράτευσης ή πολέμου, τυγχάνουν 
εφαρμογής οι διατάξεις που προβλέπονται στα εφαρ- 
μσζόμενα εκάστστε πολεμικά σχέδια, ως προς τις προ¬ 
σαρμογές και λοιπές ρυθμίσεις, που προβλέπονται για 
τα Δημόσια Στρατιωτικά Ταμεία. 

Άρθρο 10 
Έναρξη Ισχύος 

Η ισχύς τσυ παρόντος αρχίζει από την δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση τσυ παρόντσς διατάγματσς. 

Αθήνα, 4 Νσεμβρίου 2010 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΟΝ 

ΕΥΑΓΓΕΛΟΣ ΒΕΝΙΖΕΛΟΣ ΦΙΛΙΠΠΟΣ ΣΑΧΙΝΙΔΗΣ 
-♦- 

( 2 ) 

ΠΡΟΕΔΡΙΚΌ ΔΙΑΤΑΓΜΑ ΥΠ’ ΑΡΙΘΜ. 112 

Αναστολή του Π.Δ. 138/2009 «ΜΗΤΡΩΑ ΜΕΛΕΤΗΤΩΝ 
ΚΑΙ ΕΤΑΙΡΕΙΩΝ ΜΕΛΕΤΩΝ» (Α' 185). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39, παράγραφος 7 του 
Νάμου 3316/2005 «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις» (Α' 42). 

2. Το Π.Δ. 189/2009 «Καθορισμός και ανακατονομή 
αρμοδιοτήτων των Υπουργείων» (Α' 221), όπως τροπο¬ 
ποιήθηκε και ισχύει. 

3. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

5. Την υπ’ αριθμ. 224/2010 Γνωμοδότηση του Συμβουλίου 
της Επικρατείας, ύστερα από πρόταση του Υπουργού 
Υποδομών, Μεταφορών και Δικτύων, αποφασίζουμε: 

Άρθρο μόνο 

Παρατείνεται η αναστολή της ισχύος του Π.Δ. 138/2009 
(185Α'/2009) «Μητρώα Μελετητών και Εταιρειών Μελετών», 
που έχει ανασταλεί με το Π.Δ. 193/2009, μέχρι 16/11/2011. 
Μέχρι την παραπάνω ημερομηνία, εξακολουθούν να ισχύ¬ 
ουν οι προηγουμένως ισχύουσες διατάξεις. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υποδομών, Μεταφορών και Δικτύων αναθέτου¬ 
με τη δημοσίευση και εκτέλεση του παρόντος διατάγματος. 

Αθήνα, 15 Νοεμβρίου 2010 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΛΗΜΗΤΡΗΣ ΡΕΠΠΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

